Usuteaduse Instituudis  alanud selle aasta diakonikoolituse esimesel kursusel osaleb neli diakoniks pürgijat: Ahti Bachblum, Heli Reichardt, Tiina Kliiman ja Pille-Riin Pärnala-Roots.    Pastoraalseminari juhataja assistendi Liina Sanderi sõnul on diakonikoolitus planeeritud kaheosalisena. «Mais on kahepäevane koolitus, kus käsitletakse jumalateenistust ja jutlust, ametitalitusi ja kõnesid, religioonipedagoogikat ning diakoniametit lähtuvalt EELK põhikirjast ja kirikuseadustikust. Juunis, juulis ja augustis toimub praktika  koguduses või mõnes teises kirikliku teenimise kohas. Septembris on taas kahepäevane diakonikoolitus, kus käsitletakse misjoni, diakoonia, hingehoiu ja oikumeenika teemasid.»  Diakonikoolituse palvused valmistavad ette ning viivad läbi diakonikoolitusel osalejad.